rejauldu/bengali-wikipedia huggingface dataset:
আনোয়ারুল হক কাকার হলেন একজন পাকিস্তানি রাজনীতিবিদ যিনি পাকিস্তানের বর্তমান মনোনীত তত্ত্বাবধায়ক সরকারের প্রধানমন্ত্রী। তিনি মার্চ ২০১৮ থেকে পাকিস্তানের সিনেটের সদস্য ছিলেন। তিনি ১৪ আগস্ট ২০২৩ সাল থেকে পাকিস্তানের তত্ত্বাবধায়ক সরকারের প্রধানমন্ত্রী হিসেবে দায়িত্ব পালন করবেন।   ব্যক্তিগত জীবন  আনোয়ারুল হক পশতুন জাতির কাকার উপজাতির অন্তর্গত যারা প্রাথমিকভাবে উত্তর বেলুচিস্তান জুড়ে ছড়িয়ে ছিটিয়ে রয়েছে। রাজনৈতিক সক্রিয়তার পাশাপাশি কাকার পাকিস্তানের পররাষ্ট্র নীতি প্রণয়নকারী বিভিন্ন চিন্তাকেন্দ্রের সাথেও সম্পৃক্ত। কাকার দক্ষিণ এশিয়ার ভূ-রাজনীতি বিশেষ করে আফগানিস্তান-পাকিস্তান সম্পর্কের গভীর পর্যবেক্ষক। তিনি কোয়েটার কমান্ড অ্যান্ড স্টাফ কলেজ এবং ইসলামাবাদের জাতীয় প্রতিরক্ষা বিশ্ববিদ্যালয়ের পরিদর্শনকারী পণ্ডিত হিসাবেও রয়েছেন যেখানে কাকার আন্তর্জাতিক সম্পর্কের উপর বক্তৃতা দেন।   রাজনৈতিক জীবন  কাকার ২০১৮ সালের পাকিস্তান সিনেট নির্বাচনে বেলুচিস্তান থেকে সাধারণ আসনে স্বতন্ত্র প্রার্থী হিসেবে পাকিস্তানের সিনেটর নির্বাচিত হন। তিনি ১২ মার্চ ২০১৮-এ সিনেটর হিসেবে শপথ নেন  তিনি একটি নতুন রাজনৈতিক দল বেলুচিস্তান আওয়ামী পার্টি (বিএপি) সহ-প্রবর্তন করেন।  তাকে পাকিস্তানের তত্ত্বাবধায়ক প্রধানমন্ত্রী হিসেবে মনোনীত করেছিলেন বিরোধী দলীয় নেতা ও প্রধানমন্ত্রী শেহবাজ শরীফ। রাষ্ট্রপতি আরিফ আলভি তাকে পাকিস্তানের অষ্টম তত্ত্বাবধায়ক প্রধানমন্ত্রী করার সামারি স্বাক্ষর করেছেন।  কমিটি (গুলি):  কমিটির সদস্য: স্থায়ী কমিটির বর্তমান সদস্য  বিদেশী পাকিস্তানি এবং মানব সম্পদ উন্নয়ন (চেয়ারপারসন কমিটি)  ব্যবসা উপদেষ্টা কমিটি  অর্থ ও রাজস্ব  পররাষ্ট্র বিষয়ক  বিজ্ঞান ও প্রযুক্তি   তথ্যসূত্র   বিষয়শ্রেণী:পাকিস্তানের সিনেট সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি রাজনীতিবিদ বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:পাকিস্তান মুসলিম লীগ (কিউ) এমএনএ
মার্সেলো গ্রোয়ে (; জন্ম: ১৩ জানুয়ারি ১৯৮৭) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং ব্রাজিল জাতীয় দলের হয়ে গোলরক্ষক হিসেবে খেলেন।  ২০০৫ সালে, মার্সেলো ব্রাজিল অনূর্ধ্ব-১৮ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৫ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মার্সেলো গ্রোয়ে ১৯৮৭ সালের ১৩ই জানুয়ারি তারিখে ব্রাজিলের কাম্পো বোমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মার্সেলো ব্রাজিল অনূর্ধ্ব-১৮ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১৫  ২  ০ সর্বমোট  ২  ০  তথ্যসূত্র  বহিঃসংযোগ                   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:জার্মান বংশোদ্ভূত ব্রাজিলীয় ব্যক্তি বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:সৌদি আরবে প্রবাসী ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:রিও গ্রান্দে দে সুলের ক্রীড়াবিদ বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
হিরোতাকা মিতা (, ; জন্ম: ১৪ সেপ্টেম্বর ১৯৯০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন হিরোতাকা মিতা ১৯৯০ সালের ১৪ই সেপ্টেম্বর তারিখে জাপানের সেটাগায়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ভেগালতা সেন্দাইয়ের খেলোয়াড় বিষয়শ্রেণী:ভিসেল কোবের খেলোয়াড় বিষয়শ্রেণী:মেজি বিশ্ববিদ্যালয়ের প্রাক্তন শিক্ষার্থী বিষয়শ্রেণী:জে২ লিগের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:থাই লিগ ১-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
Tanweer drmc  নতুন নাম: Tanweer Morshed কারণ: আমার নাম পরিবর্তনের কারণ হল, আমার বর্তমান নামটি আমার আসল বা প্রকৃত নাম নয়, আমার প্রকৃত নাম Tanweer Morshed। তাছাড়া ইংলিশ উইকিপিডিয়াতেও আমার ইউজার নেম Tanweer Morshed। তাই আমি আমার প্রকৃত নাম ইউজার নেম হিসেবে ব্যবহার করতে চাই। সুতরাং অনুগ্রহপূর্বক আমার নামটি পরিবর্তন করুন। ধন্যবাদ। তানভির মোর্শেদ ১১:০০, ৬ জানুয়ারি ২০১০ (UTC)  করে দেয়া হলো। লগআউট করে নতুন নামে লগিন করুন। --রাগিব (আলাপ | অবদান) ০৬:৩৯, ৭ জানুয়ারি ২০১০ (UTC)   WikiJoddha  নতুন নাম: Bagh71 কারণ: ইংরেজি উইকিতেও আমি নাম পালটে এই নতুন নামটি নিয়েছি। এখানেও আমার ইউজার নেইম এই নতুন নামে পালটে দিন। অনেক ধন্যবাদ। --WikiJoddha (talk) ০৪:৩৮, ১৮ ফেব্রুয়ারি ২০১০ (UTC)   ‍‍‍‍‍— তানভির • আলাপ • ১৩:১২, ১৯ ডিসেম্বর ২০১০ (ইউটিসি)   মনিরুজ্জামান  নতুন নাম: WikiMonir (না পাওয়া গেলে MonirWiki) কারন: কারন নিয়ে অনেক আলোচনা হয়ে গেছে আর করতে চাচ্ছি না। নামটি পাল্টে দেবার জন্য অনুরোধ জানাই।--মনিরুজ্জামান (আলাপ) ১৩:৩৬, ১৯ ডিসেম্বর ২০১০ (ইউটিসি)  --রাগিব (আলাপ | অবদান) ১৫:৩৯, ২০ ডিসেম্বর ২০১০ (ইউটিসি)
অ্যাঙ্গুইলা ফুটবল অ্যাসোসিয়েশন (; এছাড়াও সংক্ষেপে এএফএ নামে পরিচিত) হচ্ছে অ্যাঙ্গুইলার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯০ প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর অ্যাঙ্গুইলার রাজধানী দ্য ভ্যালিতে অবস্থিত।  এই সংস্থাটি অ্যাঙ্গুইলার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এএফএ জ্যেষ্ঠ পুরুষ লীগ, এএফএ জ্যেষ্ঠ নারী লীগ এবং এএফএ নকআউট কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যাঙ্গুইলা ফুটবল অ্যাসোসিয়েশনের সভাপতির দায়িত্ব পালন করছেন গিরডন কনর এবং সাধারণ সম্পাদকের দায়িত্ব পালন করছেন মার্সলিন রিচার্ডসন।   কর্মকর্তা    অবস্থান  নাম সভাপতি  গিরডন কনর সহ-সভাপতি  কেভিন হাওলি সাধারণ সম্পাদক   কোষাধ্যক্ষ   গণমাধ্যম এবং যোগাযোগ পরিচালক   প্রযুক্তিগত পরিচালক  কলিন জনসন ফুটসাল সমন্বয়কারী   জাতীয় দলের কোচ (পুরুষ)  নাইজেল কনর জাতীয় দলের কোচ (নারী)  কেটুরাহ কাইনেস রেফারি সমন্বয়কারী  স্যানফোর্ড রিচার্ডসন   তথ্যসূত্র    বহিঃসংযোগ   ফিফা-এ অ্যাঙ্গুইলা ফুটবল অ্যাসোসিয়েশন    কনকাকাফ-এ অ্যাঙ্গুইলা ফুটবল অ্যাসোসিয়েশন      বিষয়শ্রেণী:১৯৯০-এ অ্যাঙ্গুইলা-এ প্রতিষ্ঠিত বিষয়শ্রেণী:১৯৯০-এ প্রতিষ্ঠিত ক্রীড়া সংস্থা বিষয়শ্রেণী:অ্যাঙ্গুইলার ক্রীড়া নিয়ন্ত্রণ সংস্থা বিষয়শ্রেণী:অ্যাঙ্গুইলার ফুটবল পরিচালনা পরিষদ বিষয়শ্রেণী:কনকাকাফের সদস্য
অ্যাসোসিয়েশন অফ মোবাইল টেলিকম অপারেটরস অফ বাংলাদেশ (এএমটিওবি বা অ্যামটব) বাংলাদেশের সকল মোবাইল টেলিকম অপারেটরের প্রতিনিধিত্বকারী একটি জাতীয় বাণিজ্য সংস্থা। বাংলালিংকের প্রধান নির্বাহী কর্মকর্তা এরিক আস বর্তমানে অ্যামটবের প্রেসিডেন্টের দায়িত্ব পালন করছেন।   ইতিহাস  অ্যামটন ২০০৯ সালে টেলিকম অপারেটরদের জন্য একটি নিবন্ধিত, বেসরকারী সোসাইটি হিসেবে প্রতিষ্ঠিত হয় এবং এটি বাংলাদেশের ঢাকায় অবস্থিত। এটি সংশ্লিষ্ট সরকারী সংস্থা, নিয়ন্ত্রক, আর্থিক প্রতিষ্ঠান, সুশীল সমাজ, কারিগরি সংস্থা, মিডিয়া এবং অন্যান্য জাতীয় ও আন্তর্জাতিক সংস্থার সাথে আলোচনায় বাংলাদেশের মোবাইল শিল্পের প্রতিনিধিত্ব করে। এটি বাংলাদেশের মোবাইল টেলিকম শিল্পের প্রধান বাণিজ্য সংস্থা এবং রবি, বাংলালিংক, গ্রামীণফোন, সিটিসেল, টেলিটক ও এয়ারটেল বাংলাদেশের প্রতিনিধিত্ব করে।  সদস্যরা  সমিতির সাধারণ সদস্যরা:  বাংলালিংক  গ্রামীনফোন  সিটিসেল  Robi  টেলিটক  সহযোগী সদস্য:  এরিকসন  হুয়াওয়ে  নোকিয়া   তথ্যসূত্র   বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন
thumb|কোটবাড়ি মুড়ার নিকটে বুদ্ধ মন্দির কোটবাড়ি মুড়া একটি প্রাচীন বৌদ্ধ প্রত্নস্থল, যা বাংলাদেশের বাংলাদেশের চট্টগ্রাম বিভাগের কুমিল্লা সদর উপজেলার কোটবাড়ি এলাকায় অবস্থিত। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। এটি ময়নামতী প্রত্নতাত্ত্বিক এলাকার অংশ এবং শালবন বিহার, ইটাখোলা মুড়া ও রূপবান মুড়ার মতো অন্যান্য প্রত্নতাত্ত্বিক স্থানগুলোর কাছাকাছি অবস্থিত। এই মুড়া বা উঁচু ঢিবিতে প্রাচীন কালের একটি বৌদ্ধ স্তূপ ও আশ্রমের ধ্বংসাবশেষ পাওয়া গেছে।  এই মুড়া কেবল একটি ধর্মীয় কেন্দ্রই ছিল না, বরং এটি ছিল একটি শিক্ষাকেন্দ্রও, যেখানে বৌদ্ধ ভিক্ষুরা ধর্মচর্চা ও শিক্ষা গ্রহণ করতেন। পাল যুগে এই অঞ্চলে বৌদ্ধ ধর্মের প্রচার ও চর্চার কেন্দ্র হিসেবে ময়নামতী অঞ্চল গুরুত্বপূর্ণ ভূমিকা পালন করে।  মুড়ার পাশেই রয়েছে শালবন বিহার ও ময়নামতী জাদুঘর, যেখানে খননকৃত নিদর্শন প্রদর্শিত হয়।   ইতিহাস ও খনন কোটবাড়ি মুড়ার ইতিহাস গুপ্ত-পরবর্তী ও পাল যুগের সঙ্গে সম্পর্কিত বলে প্রত্নতত্ত্ববিদদের ধারণা। এখানে প্রথম প্রত্নতাত্ত্বিক অনুসন্ধান ও খনন শুরু হয় ১৯৫৫ সালের দিকে, যা পরে ধারাবাহিকভাবে বাংলাদেশ প্রত্নতত্ত্ব অধিদপ্তরের তত্ত্বাবধানে পরিচালিত হয়। খননের মাধ্যমে এখানে একটি বৌদ্ধ স্তূপের ভিত্তি, প্রার্থনাকক্ষ, ছোট ছোট মঠ ও বিভিন্ন আবাসিক কক্ষের ধ্বংসাবশেষ পাওয়া গেছে।  স্থাপত্য বৈশিষ্ট্য স্থাপনাগুলোর নির্মাণশৈলী মূলত ইটনির্মিত এবং দক্ষিণ-পূর্ব এশীয় বৌদ্ধ স্থাপত্যের সঙ্গে মিল রাখে। এখানে ব্যবহৃত ইটগুলো ছোট আকৃতির এবং নিপুণভাবে গাঁথা। মন্দির ও স্তূপের দেয়ালে পোড়ামাটির ফলক ও অলংকরণ ছিল, যেগুলোর কিছু অংশ এখনও শনাক্তযোগ্য। খননের সময় এখানে কিছু ধাতব মূর্তি, পোড়ামাটির খেলনা ও পাত্র, এবং ধর্মীয় উদ্দেশ্যে ব্যবহৃত সামগ্রী পাওয়া গেছে।  তথ্যসূত্র  বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:কুমিল্লা আদর্শ সদর উপজেলা
সৈয়দ মর্তুজা (১৫৯০-১৬৬২) সুফি ভাবধারার কবি। ১৬ শতকের শেষদিকে তার আবির্ভাব। ১৭ শতকের দ্বিতীয় ভাগে তিরোধান। ছিলেন সুফি সাধক। আধ্যাত্মিক সাধনায় তার ভূমিকা স্মরণ করে তাকে ‘মর্তুজানন্দ’ বলে ডাকা  হতো।   জন্ম ও প্রাথমিক জীবন  সৈয়দ মর্তুজা  জন্মগ্রহণ করেন আনু. ১৫৯০ সালে ভারতের মুর্শিদাবাদ জেলার সুতী থানার অন্তর্গত ছাপঘাটি গ্রামে। তার পিতার নাম সৈয়দ হাসান, যিনি ভারতের উত্তর প্রদেশের বেরেলির অধিবাসী ছিলেন।   কর্মজীবন  সৈয়দ মর্তুজার পীর ছিলেন জঙ্গিপুর নিবাসী সৈয়দ শাহ আবদুর রাজ্জাক। তার একজন সাধনসঙ্গিনী ছিলেন যার নাম আনন্দময়ী। ফিরোজপুরের গৌড়ের শাহ্ নিয়ামতুল্লাহ (মৃত্যু. ১৬৬৪) সঙ্গে তার সম্পর্ক ছিল। শাহ্ নিয়ামতুল্লাহর মৃত্যুর পর ছাপঘাটিতে তার মাজারে প্রতিবছর তিনদিন উরুস হতো। বর্তমানে ও বার্ষিক উরুস অনুষ্ঠিত হয়। তিনি অসাম্প্রদায়িক সাধক ছিলেন। হিন্দু ও মুসলিম উভয় সম্প্রদায়ের মানুষ তার ভক্ত ছিলেন। তার বংশধররা খাদেম হিসেবে মাজারের তত্ত্বাবধানে আছেন। তিনি অনেকগুলি সুফিপদ ও যোগকলন্দর নামে একটি কাব্য রচনা করেন। এ ছাড়াও ফারসি ভাষায় তার কিছু গজল আছে। ১৮শতকের বৈষ্ণবপদ সংকলনে তার একটি পদ অন্তর্ভুক্ত হয়েছিলো। এই কবি রচিত একটি পদ 'পদকল্পতরু'গ্রন্থে সংকলিত আছে। তার রচিত রাধাকৃষ্ণলীলা বিষয়ক প্রায় ২৮ টি গীতি গাওয়া হয়। নিখিলনাথ রায় এই ফকিরের জীবনী প্রকাশ করেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৫৫১,৫৫২,    মৃত্যু  সৈয়দ মর্তুজা আনু. ১৬৬২ সালে মৃত্যুবরণ করেন।  মর্তুজা নামের এক সমাধি মুর্শিদাবাদে বর্তমান।   আরও দেখুন    তথ্যসূত্র    বহিঃসংযোগ   বিষয়শ্রেণী:১৫৯০-এ জন্ম বিষয়শ্রেণী:১৬৬২-এ মৃত্যু
আজিজুর রহমান একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য । তিনি ১৯৭৪ সালের নভেম্বরে ১৯৮৯ সালের মার্চ মাসে অফিসে বিজনর (বিধানসভা কেন্দ্র) উত্তর প্রদেশের ৬ তম বিধানসভা এবং উত্তর প্রদেশের ৯ তম বিধানসভার প্রতিনিধিত্ব করেছিলেন।    তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ১৯৭৪-১৯৭৭ বিষয়শ্রেণী:উত্তরপ্রদেশ বিধানসভার সদস্য ১৯৭৭-১৯৮০ বিষয়শ্রেণী:উত্তরপ্রদেশ বিধানসভার সদস্য ১৯৮০-১৯৮৫ বিষয়শ্রেণী:উত্তরপ্রদেশ বিধানসভার সদস্য ১৯৮৫-১৯৮৯
মিল ব্যারাক হলো বাংলাদেশের ঢাকার গেন্ডারিয়া এলাকায় অবস্থিত একটি পুরনো সামরিক ব্যারাক। বর্তমানে এটি মেট্রোপলিটন পুলিশের রেঞ্জ রিজার্ভ ফোর্স দ্বারা ব্যবহৃত হচ্ছে। ১৮৫৭ সালের সিপাহী বিদ্রোহের পর লালবাগ কেল্লায় অবস্থানরত বাহিনী এখানে স্থানান্তরিত হয়। ১৯০৩ সালে বঙ্গে প্রতিষ্ঠিত দুইটি পুলিশ প্রশিক্ষণ বিদ্যালয়ের একটি এখানে স্থাপিত হয়। বর্তমানে এটি ট্রাফিক পুলিশ প্রশিক্ষণের জন্য ব্যবহৃত হয়।   ইতিহাস  ১৮৪০-এর দশকে ঢাকা সুগার ওয়ার্কস কোম্পানি এই স্থানে একটি চিনি পরিশোধন কারখানা (সুগার মিল) প্রতিষ্ঠা করে। তবে, এই উদ্যোগটি সফল হয়নি এবং ১৮৫০-এর দশকের শুরুতেই বন্ধ হয়ে যায়। ১৮৫৬ সালে ব্রিটিশ ব্যবসায়ী উইলিয়াম ফোলি এই ভবনটি কিনে তা আবাসিক ও গুদাম হিসেবে ব্যবহার শুরু করেন। সিপাহী বিদ্রোহের সময় এটি কলকাতা থেকে আসা ব্রিটিশ বাহিনীর অস্থায়ী ব্যারাক হিসেবে ব্যবহৃত হয়। সেই থেকে এই ভবন ও আশপাশের এলাকা "মিল ব্যারাক" নামে পরিচিত। ১৯০৫ সালের পরে এখানে দীর্ঘ সময় ধরে একটি পুলিশ প্রশিক্ষণ শিবির চালু ছিল।   স্থাপত্যিক গুরুত্ব ও বর্তমান অবস্থা  এই স্থানটি ১৮৯৮ সালে একটি পুলিশ লাইনে রূপান্তরিত হয়। এর মোট এলাকা প্রায় ২৫,০০০ বর্গমিটার। এখানে পাঁচটি ভবন রয়েছে। প্রথম ভবনটি দুটি তলা বিশিষ্ট ট্রাফিক প্রশিক্ষণ ভবন। দ্বিতীয় ভবনটি রেশন স্টোর এবং তৃতীয় ভবনে অস্ত্র ও গোলাবারুদ সংরক্ষণ করা হয়। এই দুটি ভবনও দুটি তলা বিশিষ্ট। অপর দুটি ভবন পুলিশ বাহিনীর ব্যারাক এবং কর্মী ও প্রশাসনিক ভবন হিসেবে ব্যবহৃত হয়, যা তিন তলা বিশিষ্ট।  তথ্যসূত্র   মামুন, মুনতাসীর, ঢাকা: স্মৃতি বিস্মৃতির নগরী, তৃতীয় সংস্করণ, পৃষ্ঠা: ২০৬-২০৭, ISBN 984 412 1043।  বিষয়শ্রেণী:পুরান ঢাকা বিষয়শ্রেণী:ঢাকা মেট্রোপলিটন পুলিশ বিষয়শ্রেণী:ঢাকায় সামরিক বাহিনী
: displays an external link to a female actor's page at the European Girls Adult Film Database (EGAFD.com). It is intended for use in the external links section of an article.   Usage  Unnamed parameters:  {{ | ID }}  {{ | ID | NAME }}  Named parameters:  {{ | id= ID }}  {{ | id= ID | name= NAME }}  NAME will default to the article page name.   Examples    Unnamed parameters  URL:  http://www.egafd.com/actresses/details.php/id/  Usage:  {{ | c00797 | Cicciolina }}  Output:     Named parameters  URL:  http://www.egafd.com/actresses/details.php/id/  Usage:  {{ |id= m00079 |name= Moana Pozzi }}  Output:     TemplateData    Tracking category      See also  Other templates for this website:     Similar templates for other websites:
পেরুল উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  লালমাই উপজেলার মধ্যাংশে পেরুল উত্তর ইউনিয়নের অবস্থান। এ ইউনিয়নের উত্তরে বাগমারা দক্ষিণ ইউনিয়ন, পশ্চিমে বাকই উত্তর ইউনিয়ন, দক্ষিণে পেরুল দক্ষিণ ইউনিয়ন এবং পূর্বে ভুলইন দক্ষিণ ইউনিয়ন অবস্থিত।   প্রশাসনিক কাঠামো  পেরুল উত্তর ইউনিয়ন লালমাই উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।   শিক্ষা ব্যবস্থা    শিক্ষা প্রতিষ্ঠান  ১.হরিশ্চর ইউনিয়ন হাই স্কুল এন্ড কলেজ।  ২.হরিশ্চর সরকারি প্রাথমিক বিদ্যালয়।  ৩.মুসলিম ওয়েল ফেয়ার একাডেমি।    যোগাযোগ ব্যবস্থা    খাল ও নদী  ১. ডাকাতিয়া নদী   হাট-বাজার  আটিটি বাজার  হরিশ্চর বাজার   দর্শনীয় স্থান    জনপ্রতিনিধি  মাজহারুল ইসলাম মাসুদ   আরও দেখুন   লালমাই উপজেলা  লালমাই থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:লালমাই উপজেলার ইউনিয়ন
লন্ডন ব্রিজ () বলতে টেমস নদীর উপরে লন্ডন শহর এবং মধ্য লন্ডনের সাউথওয়ার্ক এলাকাকে সংযোকারী কয়েকটি ঐতিহাসিক ব্রিজ বা সেতুকে বোঝায়। বর্তমান সংযোগ সেতুটি পারাপারের জন্য ১৯৭৩ সালে খুলে দেওয়া হয়, যা মূলত কংক্রিট এবং লোহায় তৈরি একটি বক্স গার্ডার সেতু। বর্তমান সেতুটি ঊনবিংশ শতাব্দীর পাথরের তৈরি সেতুকে প্রতিস্থাপন করা হয়েছে, যা প্রায় ৬০০ বছর পুরনো মধ্যযুগীয় স্থাপনাকে সরিয়ে তৈরি করা হয়েছিল। তারও আগে এখানে কাঠের তৈরি সেতু ছিল যা লন্ডনের প্রথম রোমান প্রতিষ্ঠাতাগণ তৈরি করেছিলেন।   গ্যালারি    তথ্যসূত্র    বহিঃসংযোগ    The London Bridge Museum and Educational Trust  Views of Old London Bridge ca. 1440, BBC London  Southwark Council page with more info about the bridge  Virtual reality tour of Old London Bridge  Old London Bridge, Mechanics Magazine No. 318, September 1829  The London Bridge Experience  বিষয়শ্রেণী:লন্ডন বিষয়শ্রেণী:লন্ডনে দর্শক আকর্ষণ বিষয়শ্রেণী:যুক্তরাজ্যের সেতু বিষয়শ্রেণী:লন্ডনের শহরের ইতিহাস
কাউখালী ডিগ্রি কলেজ বাংলাদেশের রাঙ্গামাটি জেলার কাউখালী উপজেলা, রাঙ্গামাটি অন্তর্গত একটি সরকারি শিক্ষা প্রতিষ্ঠান। ১৯৯৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও ডিগ্রি পর্যায়ের সার্টিফিকেট প্রদান করে।   বিবরণ  কলেজটি ১৯৯৯ সালে উচ্চ মাধ্যমিক কলেজ হিসেবে প্রতিষ্ঠিত হয় ও ২০১৩ সালে বি.এ(পাস) কোর্স খোলা হয়।  তারিখে কলেজটিকে প্রথম এমপিওভুক্ত করা হয়।   তথ্যসূত্র    বহিঃসংযোগ   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:রাঙ্গামাটি জেলার মহাবিদ্যালয়
200px|rightবৃন্দাবন শক্তিপীঠ হল ৫১ শক্তিপীঠের একটি। এই স্থানে দেবীর আঙটি   পতিত হয়।   দেবী ও ভৈরব  এখানে দেবীর নাম উমা বা কাত্যায়নী । ভৈরবের নাম ভূতেশ। নবদুর্গার ষষ্ঠ রূপ কাত্যায়নী। নবরাত্রি উৎসবের ষষ্ঠ দিনে তার পূজা করা হয়। তিনি আজ্ঞা চক্রের অধিষ্ঠাত্রী দেবী।দেবী কাত্যায়নীর পূজা করলে ভক্ত ধর্ম, অর্থ, কাম ও মোক্ষ–এই চার ফল লাভ করে; তার সমস্ত রোগ-শোক-ভয় দূর হয়; দূর হয় জন্ম-জন্মান্তরের পাপও। ভাগবত পুরাণ এ আছে,  ব্রজের গোপীগণ কৃষ্ণকে পতিরূপে পাওয়ার জন্য সারা মাঘ মাস জুড়ে কাত্যায়নী ব্রত পালন করেছিলেন।এই একমাস তারা কেবলমাত্র মশলাবিহীন খিচুড়ি খেতেন এবং সকাল বেলা যমুনায় স্নান করে যমুনাতীরে মাটির কাত্যায়নী মূর্তি গড়ে চন্দন, দীপ, ফল, পান, নবপত্র, মালা ও ধূপ দিয়ে দেবীর পূজা করতেন।   মন্দির  রঙ্গনাথ মন্দিরের কাছে রাধাবাগে কাত্যায়নী মন্দির অবস্থিত।বর্তমান মন্দিরটি ১৯২৩ সালে যোগীরাজ স্বামী কেশবানন্দ দ্বারা স্থাপিত হয়। এই মন্দিরে একটি বড় তলোয়ার আছে যাকে উচ্ছল চন্দ্রহাস বলে। দেবী উমাকে এখানে যোগমায়া রূপেও পুজো করা হয়।বৃন্দাবনের ভূতেশ্বর রোডের কাছে ভূতেশ্বর মহাদেব মন্দির ।   তথ্যসূত্র    বহিঃসংযোগ   বৃন্দাবন শক্তিপীঠ  বিষয়শ্রেণী:শক্তিপীঠ বিষয়শ্রেণী:হিন্দু তীর্থ বিষয়শ্রেণী:বৃন্দাবন
থাম্ব|ডান|বাংলাদেশে যুক্তরাষ্ট্রের রাষ্ট্রদূত আর্ল মিলারের সাথে সিসিমপুরের চরিত্র সিসিমপুর হচ্ছে শিশুদের জন্য টেলিভিশন অনুষ্ঠান সেসামি স্ট্রিট-এর বাংলাদেশি সংস্করণ। এটির নতুন পর্ব প্রতি শুক্রবার বাংলাদেশ টেলিভিশনে প্রচারিত হয়ে থাকে। এছাড়াও, অনুষ্ঠানটি আরটিভি এবং দুরন্ত টিভিতে সম্প্রচার করা হয়ে থাকে। ১৪ এপ্রিল ২০০৪, পহেলা বৈশাখে  অনুষ্ঠানটি যাত্রা শুরু করে৷  প্রথম মৌসুমে এটির মোট ২৬টি পর্ব নির্মিত হয়, এবং ফেব্রুয়ারি ২০০৬ পর্যন্ত এটির দ্বিতীয় মৌসুমে ৩৬টি পর্ব নির্মিত হয়। ইউএসএইড এই অনুষ্ঠানটি নির্মাণে আর্থিক সহায়তা প্রদান করে থাকে। অনুষ্ঠানটি ১২ টি মৌসুমে ৭০০ এরও অধিক পর্ব প্রচারিত হয়েছে।  ২০২৩ সালের ফেব্রুয়ারিতে এর ১৫ তম্ম মৌসুম শুরু হয়।   মাপেট চরিত্রসমূহ   হালুম — একটি বেঙ্গল টাইগার। মাছ খেতে খুবই ভালোবাসে।  ইকরি মিকরি — একটি ছোট দানব আকৃতির মেয়ে পুতুল। যথেষ্ট ভাবুক একটি চরিত্র। সে নিজেকে নাম ধরে উপস্থাপন করতে ভালোবাসে।  শিকু — একটি ছোট শিয়াল। বিজ্ঞানমনষ্ক, যুক্তিবাদী, গোয়েন্দা। শিকুর বলতে পারো অনুষ্ঠানের উপস্থাপক।  টুকটুকি — একটি মেয়ে পুতুল। বই পড়তে ভালোবাসে। সে দুই বেণী করতে ভালবাসে। হাতে চুড়ি পরে থাকে। টুকটুকি খুবই মিশুক প্রকৃতির মেয়ে।  দ্য নিউ টুকটুকি অপেরার উপস্থাপক।  মানিক-রতন — দুইটি ভেড়া জুটি। তাদের একসঙ্গে মানিক-রতন হিসাবে সম্মোধন করা হয়।  "আর্নিও বার্ট"  বিস্কুট পাগলা   মিঃ গ্রোভার   মানব চরিত্র   লাল মিয়া — ডাকপিয়ন। সিসিমপুরের যাত্রা  শুরুর দিকে সে অভিনয় শুরু করেছিল। এরপর, সে মৃত্যুবরণ করে। সিসিমপুরে তার নামে একটি পাঠাগার আছে।  মুকুল  — বিশ্ববিদ্যালয় থেকে পাসকৃত একটি যুবক ও উদ্যোক্তা। তার একটি নার্সারি রয়েছে। (চঞ্চল চৌধুরী)  সুমনা — সিসিমপুরের স্কুলের শিক্ষক। (রুনা খান)  গুণী ময়রা — মিষ্টির দোকানদার। (সৈয়দ দুলাল)  আশা  — গুণীর স্ত্রী, এবং সিসিমপুরের একমাত্র গ্রন্থাগারটির গ্রন্থাগারিক।  শান্ত  — গুণী ও আশার ছেলে।  বাহাদুর  — সিসিমপুরের ফেরিওয়ালা। (শাহাদাৎ হোসেন)  সাফল্য ২০০৭ সালে এসিপিআর পরিচালিত একটি গবেষণায়  দেখা যায়, যেসব শিশু সিসিমপুর অনুষ্ঠানটি নিয়মিত দেখে, তারা তাদের চেয়ে এক বছরের বড় শিশু, যারা সিসিমপুর দেখে না, তাদের চেয়ে ভাষা, বর্ণ, গণিত ও সামাজিক-সাংস্কৃতিক বিষয়ে বেশি দক্ষতা প্রদর্শন করে থাকে। এছাড়া, বিবিসি ওয়ার্ল্ড সার্ভিস ট্রাস্ট পরিচালিত একটি জরিপে সিসিমপুর শিশুতোষ অনুষ্ঠান হিসেবে শীর্ষস্থানীয় এবং সামগ্রিকভাবে তৃতীয় জনপ্রিয় অনুষ্ঠান হিসেবে নির্বাচিত হয়।  পুরস্কার  শ্রেষ্ঠ মিক্সড মিডিয়া সিরিজ বিভাগে ১৪তম আন্তর্জাতিক কিডস্ক্রিন পুরস্কার  ইন্টারন্যাশনাল টেলি অ্যাওয়ার্ড।  আরও দেখুন  সিসামি স্ট্রিট  দ্য ওয়ার্ল্ড অ্যাকোর্ডিং টু সিসামি স্ট্রিট   তথ্যসূত্র    বহিঃসংযোগ   সিসিমপুর-এর প্রাতিষ্ঠানিক ওয়েবসাইট  মাপেটউইকিতে সিসিমপুর  বিষয়শ্রেণী:বাংলাদেশ টেলিভিশনের অনুষ্ঠান বিষয়শ্রেণী:২০০৫-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:পুতুল নাচ বৈশিষ্ট্যযুক্ত টেলিভিশন অনুষ্ঠান বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
মধ্যপ্রদেশ বিধানসভা হল ভারতের মধ্যপ্রদেশ রাজ্যের এককক্ষ বিশিষ্ট রাজ্য আইনসভা।  বিধানসভার আসনটি রাজ্যের রাজধানী ভোপালে অবস্থিত। এটি ভোপাল শহরের আরেরা হিল এলাকায় ক্যাপিটাল কমপ্লেক্সের কেন্দ্রে অবস্থিত একটি মনোরম ভবন, বিধান ভবনে অবস্থিত। মেয়াদ পূর্তির আগে ভেঙে না গেলে বিধানসভার মেয়াদ পাঁচ বছর। বর্তমানে, এটি ২৩৪ জন সদস্য নিয়ে গঠিত যারা একক-আসন নির্বাচনী এলাকা থেকে সরাসরি নির্বাচিত। ৩৩ টি নির্বাচনী এলাকা তফসিলি জাতি এবং ৪৫টি তফসিলি উপজাতি প্রার্থীদের জন্য সংরক্ষিত।   ইতিহাস  মধ্যপ্রদেশ আইনসভার ইতিহাস শুরু হয় ১৯১৩ সালে। ওই বছর ৮ নভেম্বর মধ্যপ্রদেশ আইন পরিষদ গঠন করা হয়। পরে, ভারত সরকার আইন ১৯৩৫ অনুযায়ী নির্বাচিত মধ্যপ্রদেশ বিধানসভা গঠিত হয়। মধ্যপ্রদেশ বিধানসভার প্রথম নির্বাচন ১৯৩৭ সালে অনুষ্ঠিত হয়।  ভারত স্বাধীন হওয়ার পর, ১৯৪৭ সালে মধ্যপ্রদেশ ও বেরার এবং বেশ কয়েকটি দেশীয় রাজ্য ভারতের সাথে মিলিত হয়। এগুলি একীভূত হয়ে একটি নতুন রাজ্য, মধ্যপ্রদেশে পরিণত হয়। এই রাজ্যের বিধানসভার সংখ্যা ছিল ১৮৪ জন।  বর্তমান মধ্যপ্রদেশ রাজ্যটি রাজ্যগুলির পুনর্গঠনের পরে ১ নভেম্বর ১৯৫৬-এ অস্তিত্ব লাভ করে। এটি পূর্ববর্তী মধ্যপ্রদেশ (মারাঠি ভাষী অঞ্চলগুলি ছাড়া, যা বোম্বে রাজ্যের সাথে একীভূত হয়েছিল), মধ্য ভারত, বিন্ধ্যপ্রদেশ এবং ভোপাল রাজ্যগুলিকে একীভূত করে তৈরি করা হয়েছিল। মধ্য ভারত, বিন্ধ্য প্রদেশ এবং ভোপালের বিধানসভার আসন সংখ্যা ছিল যথাক্রমে ৭৯, ৪৮ এবং ২৩। ১ নভেম্বর ১৯৫৬-এ, পূর্ববর্তী চারটি রাজ্যের বিধানসভাগুলিও পুনর্গঠিত মধ্যপ্রদেশ বিধানসভা গঠনের জন্য একীভূত হয়েছিল। এই প্রথম বিধানসভার মেয়াদ ছিল খুবই সংক্ষিপ্ত, যা ৫ মার্চ ১৯৫৭ সালে বিলুপ্ত হয়ে যায়।  মধ্যপ্রদেশ বিধানসভার প্রথম নির্বাচন ১৯৫৭ সালে অনুষ্ঠিত হয়। দ্বিতীয় বিধানসভা ১ এপ্রিল ১৯৪৭ সালে গঠিত হয়। শুরুতে বিধানসভার সংখ্যা ছিল ২৮৮, যা পরবর্তীতে একজন মনোনীত সদস্য সহ ৩২১-এ উন্নীত করা হয়। ১ নভেম্বর ২০০০-এ, মধ্যপ্রদেশ রাজ্য থেকে আলাদা করে একটি নতুন রাজ্য, ছত্তিশগড় গঠন করা হয়। ফলস্বরূপ, একজন মনোনীত সদস্য সহ বিধানসভার সংখ্যা ২৩১-এ নেমে আসে।  বর্তমান ভবনটি ১৯৬৭ সালে চার্লস কোরেয়ার দ্বারা ডিজাইন করা হয়েছিল এবং এটি ১৯৯৮ সালে স্থাপত্যের জন্য আগা খান পুরস্কার প্রাপ্ত হয়েছে।Vidhan Bhavan, (ArchNet)   ৪ ডিসেম্বর ২০১৭-এ, মধ্যপ্রদেশ বিধানসভা সর্বসম্মতিক্রমে ১২ বছর বা তার কম বয়সী মেয়েদের ধর্ষণের জন্য দোষী ব্যক্তিদের মৃত্যুদণ্ড দেওয়ার একটি বিল পাস করে।   তথ্যসূত্র    বহিঃসংযোগ      বিষয়শ্রেণী:এক কক্ষবিশিষ্ট আইনসভা বিষয়শ্রেণী:ভারতের রাজ্য বিধানসভা   বিষয়শ্রেণী:উদ্ধৃতি শৈলীতে হিন্দি ভাষার উৎস (hi)